આમ જોવા જઈએ તો લોકો પાસે અનેક પ્રકારના કાર્ડ હોય છે,જે મહદ અંશે પોતાના ઉપયોગ માટે હોય છે,જ્યારે આપણે અહીં એક એવા પ્રકારના કાર્ડની વાત કરવા જઈ રહ્યા છે,જે અન્યને ઉપયોગી સદેંશ આપવાની સાથે દુનિયાભરમા માનવતા નો પ્રચાર કરી રહ્યુ છે.મુંબઈ સ્થિત ભાઈ શ્રી ઋષભ તુરખિયા ને વિશ્વભર માં ભાઈચારો વિકસે તથા અન્યને ઉપયોગી થવાની ભાવના વિકસે તેવા શુભ આશય થી Your Turn Now (હવે તમારો વારો) નામ થી એક સુંદર કાર્ડની રચના કરી છે અને આજ સુધી તેઓ ધ્વારા ૭૯૦૦૦ થી વધુ કાર્ડનુ કોઈ પણ ચાર્જ લિધા વિના દુનિયાભરમા ફરતા કર્યા છે.આમ જોવા જઈએ તો વાત નાની છે પણ તેની પાછળનો ઉદ્દેશ જોવા જઈએ તો અમૂલ્ય છે,જેની પૈસા મા કોઈ કિમંત ના આંકી શકાય પણ એક માણસ તરીકે આપણી શુ ફરજ હોઈ શકે તે વિચાર પ્રેરવા અથવા તો કહો ભાઈચારા અને અન્યને મદદરૂપ થવાની જે કામગીરી આ કાર્ડ ધ્વારા થઈ રહી છે તેની કિમંત બેશક કરોડો રૂપિયા કરતા પણ વધુ ગણી શકાય.